techiaith/cofnodycynulliad_en-cy huggingface dataset:
English: I thank the First Minister for that answer. And on the subject of voting, I thank him for his leadership of the Welsh Labour election campaign, which, in contrast to that of the party opposite, was both strong and stable. [Interruption.] Another feature of the campaign was an increase in turnout, and yet one in three people did not vote. Compulsory voting is no substitute for political engagement or political education, but as well as being a right that people have fought for and died for, it can also be seen as a civic obligation that we owe one to another. As the Welsh Government and the National Assembly consider voting arrangements in the future, notwithstanding the Welsh Government's position, will he ensure that the experience of Australia and Belgium is taken into full account, and that of other countries where that civic obligation has been enshrined in law?
Welsh: Diolchaf i'r Prif Weinidog am yr ateb yna. Ac ar y pwnc o bleidleisio, diolchaf iddo am ei arweinyddiaeth o ymgyrch etholiadol Llafur Cymru, a oedd, yn wahanol i un y blaid gyferbyn, yn gryf ac yn sefydlog. [Torri ar draws.] Nodwedd arall o'r ymgyrch oedd cynnydd i'r nifer a bleidleisiodd, ac eto ni wnaeth un o bob tri o bobl bleidleisio. Nid yw pleidleisio gorfodol cystal ag ymgysylltu gwleidyddol neu addysg wleidyddol, ond yn ogystal â bod yn hawl y mae pobl wedi ymladd drosto a marw drosto, gall hefyd gael ei weld fel rhwymedigaeth ddinesig sydd arnom i'n gilydd. Wrth i Lywodraeth Cymru a'r Cynulliad Cenedlaethol ystyried trefniadau pleidleisio yn y dyfodol, er gwaethaf safbwynt Llywodraeth Cymru, a wnaiff ef sicrhau bod profiad Awstralia a Gwlad Belg yn cael ei ystyried yn llawn, a gwledydd eraill lle mae'r rhwymedigaeth ddinesig honno wedi cael ei hymgorffori mewn cyfraith?
English: We will consider that. I have to say I sometimes consider compulsory voting to be a form of cop-out for politicians. It's all our responsibility, collectively, to increase turnout. We'll never get - . They don't even get to 100 per cent in the countries where there's compulsory voting. What I saw on Thursday was a huge increase in the numbers of young people voting. At 10 o'clock on the Thursday morning, I could see that something unusual was happening in terms of the turnout. So, from my perspective, it was marvellous to see young people coming out to vote in the numbers that they did. I hope that continues in the future, because it was never good for society for a view to take hold that older people vote and younger people don't. I'm glad that younger people have found their voice.
Welsh: Byddwn yn ystyried hynny. Mae'n rhaid i mi ddweud fy mod i'n ystyried weithiau bod pleidleisio gorfodol yn fath o esgus i wleidyddion. Mae'n gyfrifoldeb i bob un ohonom, ar y cyd, i gynyddu'r nifer sy'n pleidleisio. Ni fyddwch byth yn cael - . Dydyn nhw ddim yn cyrraedd 100 y cant hyd yn oed yn y gwledydd lle ceir pleidleisio gorfodol. Yr hyn a welais ddydd Iau oedd cynnydd enfawr i nifer y bobl ifanc a bleidleisiodd. Gallwn weld am 10 o'r gloch ar y bore dydd Iau, bod rhywbeth anarferol yn digwydd o ran nifer y pleidleiswyr. Felly, o'm safbwynt i, roedd yn wych gweld pobl ifanc yn dod allan i bleidleisio yn y niferoedd a wnaethant. Rwy'n gobeithio y bydd hynny'n parhau yn y dyfodol, gan nad oedd erioed yn dda i gymdeithas i safbwynt gydio bod pobl hŷn yn pleidleisio ac nad yw pobl iau yn gwneud hynny. Rwy'n falch bod pobl iau wedi dod o hyd i'w llais.
English: First Minister, can I say that, like you, I'm glad that the voter turnout last Thursday was much closer to the historic trend that we've had in the United Kingdom, and that is something that we should all be very grateful for? One thing that's always struck me as very peculiar is why we vote on a Thursday. There have been a couple of occasions in the twentieth century where general elections were held on Tuesdays, but why don't we vote, like most countries around the world, over the weekend? That, surely, would be a great way of ensuring that as many citizens as possible have every opportunity to get to the voting booth.
Welsh: Prif Weinidog, a gaf i ddweud, fel chithau, rwy'n falch bod nifer y pleidleiswyr ddydd Iau diwethaf yn llawer agosach at y duedd hanesyddol yr ydym ni wedi ei chael yn y Deyrnas Unedig, ac mae hynny'n rhywbeth y dylem ni i gyd fod yn ddiolchgar iawn amdano? Un peth sy'n bob amser yn fy nharo fel rhywbeth sy'n rhyfedd iawn yw pam yr ydym ni'n pleidleisio ar ddydd Iau. Bu un neu ddau o achlysuron yn yr ugeinfed ganrif lle cynhaliwyd etholiadau cyffredinol ar ddydd Mawrth, ond pam nad ydym ni'n pleidleisio, fel y rhan fwyaf o wledydd ledled y byd, dros y penwythnos? Does bosib y byddai honno'n ffordd wych o sicrhau bod gan gymaint o ddinasyddion â phosibl bob cyfle i gyrraedd y bwth pleidleisio.
English: There's no reason why it should be a Thursday. In fact, there's no reason why we shouldn't look at weekend voting. Sunday is still problematic. I don't think the DUP will be pressing for that in the discussions that they have with the Conservative Government, as sabbatarians. [Laughter.] Indeed, the western isles of Scotland - people there will have a view on that. I think Sunday voting, therefore, is still difficult in some parts of the UK, but there's no reason why people shouldn't vote on a Saturday, for example, when most people are not in work and when voting might be easier. That's something to consider as an institution in the years to come.
Welsh: Nid oes unrhyw reswm pam y dylai fod ar ddydd Iau. Yn wir, nid oes unrhyw reswm pam na ddylem ni ystyried pleidleisio ar y penwythnos. Mae dydd Sul yn dal i fod yn broblem. Nid wyf yn meddwl y bydd y DUP yn pwyso am hynny yn y trafodaethau y byddant yn eu cael gyda'r Llywodraeth Geidwadol, fel sabathyddion. [Chwerthin.] Yn wir, mae ynysoedd gorllewinol yr Alban - bydd gan bobl yno farn ar hynny. Rwy'n meddwl bod pleidleisio ar y Sul, felly, yn dal i fod yn anodd mewn rhai rhannau o'r DU, ond nid oes unrhyw reswm pam na ddylai pobl bleidleisio ar ddydd Sadwrn, er enghraifft, pan nad yw'r rhan fwyaf o bobl yn y gwaith a phan allai pleidleisio fod yn haws. Mae hynny'n rhywbeth i'w ystyried fel sefydliad yn y blynyddoedd i ddod.
English: We have no figures, of course - although some figures have been quoted, there are no figures on how many young people voted last week. But like you, I did feel that more young people were turning out to vote in west Wales, and I'm particularly pleased that the youngest Member of Parliament, Ben Lake, is a Member for Plaid Cymru in Ceredigion. Certainly, Ben Lake got a lot of young farmers helping him out during his campaign. But, in looking at how we keep this young vote, and short of compulsory voting, what else can we do? Yes, voting on different days, perhaps, but isn't it also time to break this link that you have to cast your ballot in one place? In an electronic age, shouldn't it be possible for anyone to vote wherever they are in Wales for the candidate that they prefer?
Welsh: Nid oes ffigurau, wrth gwrs - er bod yna ffigurau wedi eu dyfynnu, nid oes ffigurau am faint o bobl ifanc a wnaeth bleidleisio wythnos diwethaf. Ond, fel chithau, roeddwn i'n teimlo bod yna fwy o bobl ifanc yn troi mas yn y gorllewin, ac rwy'n arbennig o falch bod Aelod ifancaf y Senedd erbyn hyn, yn Ben Lake, yn Aelod dros Blaid Cymru yng Ngheredigion. Yn sicr, roedd Ben Lake wedi cael lot fawr o ffermwyr ifanc yn ei helpu fe yn ystod ei ymgyrch. Ond, o edrych ar sut allwn ni gadw'r bobl ifanc yma yn dod mas i bleidleisio, ac yn brin o bleidleisio'n orfodol, beth arall a allwn ni ei wneud? Ie, pleidleisio ar ddiwrnodau gwahanol, ond nag yw e'n bryd hefyd i dorri'r cyswllt yma bod yn rhaid ichi fwrw pleidlais mewn un man yn unig? Mewn oes electronig, oni ddylai fod yn bosib i unrhyw un fwrw pleidlais unrhyw le yng Nghymru dros yr ymgeisydd maen nhw'n ei foyn?
English: Well, there is no reason, in principle, why digital voting shouldn't take place. There are some practical security issues, I understand, which would make it very difficult at the moment, but there's no reason why, ultimately, it shouldn't happen. At one time, everybody in this Chamber saw the voting day as the day on which you had to get everybody out to vote, but that's not the case any longer, as so many people vote through the post. So, in principle, there's no reason why the system should remain the same, because one of the things I did notice last week was the fact that young people are being inspired to vote because of social media. That's where they get their news, and groups of them decided to vote. So, it's all important that we consider, when the time is right, digital voting.
Welsh: Wel, nid oes rheswm, mewn egwyddor, pam ddylai pleidleisio digidol ddim digwydd. Mae yna broblem ymarferol ynglŷn â diogelwch, fel rwy'n ei ddeall, sydd yn ei wneud e'n anodd iawn ar hyn o bryd. Ond nid oes rheswm, yn y pen draw, pam ddylai hynny ddim ddigwydd. Ar un adeg, roedd pob un yn y Siambr hon yn gweld y diwrnod pleidleisio fel y diwrnod oedd eisiau cael pobl mas i bleidleisio. Nid felly mae hi rhagor, achos mae cymaint o bobl yn pleidleisio drwy'r post. So, mewn egwyddor, nid oes rheswm pam ddylai'r system aros yn gwmws fel mae fe, achos un o'r pethau a wnes i sylwi dros y diwrnodau diwethaf o wythnos diwethaf roedd y ffaith bod pobl ifanc yn cael eu hysbrydoli i bleidleisio o achos cyfryngau cymdeithasol. Dyna le maen nhw'n cael eu newyddion. Roedd grwpiau ohonyn nhw wedi penderfynu pleidleisio. Felly, mae'n hollbwysig bod hynny'n cael ei ystyried ac mae'n hollbwysig ein bod ni'n ystyried, yn y pen draw, pan fydd yr amser yn iawn, pleidleisio digidol.
English: Progress has been made on the biocontrol of Japanese knotweed, including psyllid stocks from Japan. There are now better survival rates for the psyllids, as well, and that's a key development in tackling knotweed. There are further releases of psyllids that are planned for the course of this year.
Welsh: Mae cynnydd wedi ei wneud o ran bioreoli clymog Japan, gan gynnwys stociau psyllid o Japan. Ceir gwell cyfraddau goroesi i'r psyllids erbyn hyn, hefyd, ac mae hwnnw'n ddatblygiad allweddol wrth fynd i'r afael â chlymog. Mae rhyddhad pellach o psyllids wedi ei gynllunio yn ystod y flwyddyn hon.
English: Can I thank the First Minister for his answer? As people are well aware both here, and definitely in Swansea, Swansea is very much the capital of knotweed. It's not a title we particularly like. But it's a huge problem within my constituency and the neighbouring constituency. I'm very pleased as to the success of the initial trial, but I wouldn't be fulfilling my duty as a Swansea Member without saying: can I ask that, if further sites are being considered, sites in Swansea, which is one of the worst affected areas in Wales, are considered for these new sites?
Welsh: A gaf i ddiolch i'r Prif Weinidog am ei ateb? Fel y mae pobl yn ymwybodol iawn yma, ac yn sicr yn Abertawe, Abertawe yn sicr yw prifddinas clymog. Nid yw'n deitl yr ydym ni'n arbennig o hoff ohono. Ond mae'n broblem enfawr yn fy etholaeth i a'r etholaeth gyfagos. Rwy'n falch iawn am lwyddiant y treial cychwynnol, ond ni fyddwn yn cyflawni fy nyletswydd fel Aelod dros Abertawe heb ddweud: a gaf i ofyn, os oes rhagor o safleoedd yn cael eu hystyried, bod safleoedd yn Abertawe, sy'n un o'r ardaloedd yr effeithir waethaf arni yng Nghymru, gael ei hystyried ar gyfer y safleoedd newydd hyn?
English: As the Member knows, the trial site in Swansea is located in his constituency at Llansamlet, along a 450m section of the Nant Bran stream. Care has to be taken, of course, when releasing another non-native species to control an existing non-native species, as the Australians will tell you, given the plagues of frogs that they quite often - biblical, almost, plagues of frogs that they experience there. So, this has been done in a controlled way. We hope, of course, that this will be a successful way of controlling knotweed by a natural predator without, of course, that creating imbalance elsewhere in terms of biodiversity.
Welsh: Fel y mae'r Aelod yn gwybod, mae safle'r treial yn Abertawe wedi ei leoli yn ei etholaeth ef yn Llansamlet, ar hyd darn 450m o Nant Bran. Mae angen cymryd gofal, wrth gwrs, wrth ryddhau rhywogaeth anfrodorol arall i reoli rhywogaethau anfrodorol presennol, fel y gwnaiff yr Awstraliaid ei ddweud wrthych, o ystyried y plâu o frogaod y maen nhw'n aml - plâu Beiblaidd, bron, o frogaod y maen nhw'n eu dioddef yno. Felly, mae hyn wedi cael ei wneud mewn ffordd reoledig. Rydym yn gobeithio, wrth gwrs, y bydd hon yn ffordd lwyddiannus o reoli clymog trwy ysglyfaethwr naturiol heb i hynny, wrth gwrs, greu anghydbwysedd mewn mannau eraill o ran bioamrywiaeth.
English: As we know, Japanese knotweed is a plant that has a negative impact not just on other plants, but on buildings, and, as a result, it can prevent people from getting a mortgage or insurance on their property. Given the damage caused by this plant, what is the Welsh Government's overarching strategy when it comes to tackling this problem? Do you also agree with me that Natural Resources Wales should be responsible for tackling this issue? Because I understand that NRW has no statutory powers at all in order to tackle this particular plant.
Welsh: Brif Weinidog, fel rydym ni'n gwybod, mae clymog Japan yn blanhigyn sy'n cael effaith negyddol nid dim ond ar blanhigion eraill ond ar adeiladau, ac o ganlyniad mae'n gallu rhwystro pobl rhag cael morgais neu insiwrans ar adeiladau. Yn sgîl y difrod mae'r planhigyn yma yn gallu ei achosi, beth, ar y cyfan, yw strategaeth Llywodraeth Cymru pan ddaw hi i daclo'r planhigyn yma? A ydych chi hefyd yn cytuno â mi dylai Cyfoeth Naturiol Cymru fod yn gyfrifol am fynd i'r afael â'r broblem yma? Oherwydd rydw i'n deall nad oes gan Gyfoeth Naturiol Cymru bwerau statudol o gwbl i fynd i'r afael â'r planhigyn yma.
English: Well, first of all, there is a group - a project board - that has been established to deal with knotweed. We are working with partners across the United Kingdom on that. The Centre for Agriculture and Bioscience International, which is a non-profit-making institute, is carrying out scientific and research work on behalf of the project board at the moment. So, work is ongoing and Natural Resources Wales is part of that work.
Welsh: Wel, yn gyntaf, mae yna grŵp - wel, bwrdd prosiect - sydd wedi cael ei sefydlu ynglŷn â delio gyda 'knotweed'. Rydym ni'n gweithio gyda phartneriaid ar draws y Deyrnas Unedig ynglŷn â hynny. Mae'r Ganolfan Amaeth a Biowyddoniaeth Rhyngwladol, sef sefydliad sydd ddim yn gwneud elw, yn gwneud y gwaith ymchwil - y gwaith gwyddonol - ar hyn o bryd, ar ran y bwrdd prosiect hwnnw. So, mae yna waith yn cymryd lle, ac mae Cyfoeth Naturiol Cymru yn rhan o'r gwaith hwnnw.
English: First Minister, it's estimated that around £200 million has been spent in the UK alone trying to tackle Japanese knotweed, which causes around £170 million-worth of damage to property each year. The psyllid trials are very promising, but, if the insect can successfully establish itself in the UK, it will only tame knotweed, not eradicate it. What more can the Welsh Government do to support Swansea University in their search to find ways to ensure that knotweed is eradicated and no longer threatens the property of our constituents?
Welsh: Prif Weinidog, amcangyfrifir bod tua £200 miliwn wedi ei wario yn y DU yn unig yn ceisio mynd i'r afael â chlymog Japan, sy'n achosi gwerth tua £170 miliwn o ddifrod i eiddo bob blwyddyn. Mae'r treialon psyllid yn addawol iawn, ond, os gall y pryfyn sefydlu ei hun yn llwyddiannus yn y DU, ni fydd ond yn dofi clymog, nid ei ddileu. Beth arall all Llywodraeth Cymru ei wneud i gefnogi Prifysgol Abertawe wrth chwilio am ffyrdd o sicrhau bod clymog yn cael ei ddileu ac nad yw'n bygwth eiddo ein hetholwyr mwyach?
English: We have supported a two-year trial at Swansea, examining the chemical and mechanical control of Japanese knotweed. Discussions are taking place at the moment with the university to improve our control advice in line with those findings.
Welsh: Rydym ni wedi cefnogi treial dwy flynedd yn Abertawe, gan archwilio'r rheolaeth gemegol a mecanyddol o glymog Japan. Mae trafodaethau yn cael eu cynnal ar hyn o bryd gyda'r brifysgol i wella ein cyngor rheoli yn unol â'r canfyddiadau hynny.
English: By now, we have seen the impact of the programme of improvements that we are taking forward as part of the delivery of 'Together for Mental Health', supported by an additional £8 million per annum for children and young people's mental health services.
Welsh: Erbyn hyn, rydym ni'n gweld effaith y rhaglen o welliannau sydd ar y gweill fel rhan o 'Law yn Llaw at Iechyd Meddwl', a chaiff y rhaglen ei chefnogi gan £8 miliwn y flwyddyn o gymorth ychwanegol i wasanaethau iechyd meddwl plant a phobl ifanc.
English: I was particularly pleased some weeks ago to have a conversation with Laura Burton, a young woman from Anglesey who volunteers her time for Time to Change and is doing excellent work in pressing for improvements in mental health services. I agreed with her that we certainly need to do more to change the attitudes of young people towards mental health, but also that an increase in awareness has to go hand in hand with investment in resources and adequate funding. Now, in terms of resources, does the First Minister agree with me that it's unacceptable that Anglesey has been left without a consultant psychiatrist at all for adults between the ages of 18 and 65 - something that affects Laura, like many other people? And does the First Minister also agree that, in terms of awareness, we need to do far more to invest in mental health education for young people in order to raise awareness among that group?
Welsh: Mi oeddwn i'n falch iawn, ychydig wythnosau yn ôl, o gael sgwrs efo Laura Burton, merch ifanc o Fôn sy'n gwirfoddoli i Amser i Newid ac sy'n gwneud gwaith rhagorol yn pwyso am welliannau i wasanaethau iechyd meddwl. Mi oeddwn i'n cytuno efo hi, yn sicr, bod angen gwneud mwy i newid agweddau pobl ifanc tuag at iechyd meddwl, ond hefyd bod yn rhaid i gynnydd mewn ymwybyddiaeth fynd law yn llaw, wrth gwrs, â buddsoddiad mewn adnoddau a chyllid digonol. O ran yr adnoddau, a ydy'r Prif Weinidog yn cytuno ei bod hi'n annerbyniol bod Ynys Môn wedi cael ei gadael heb seiciatrydd ymgynghorol o gwbl i oedolion rhwng 18 a 65 oed - rhywbeth sy'n effeithio ar Laura, fel llawer o bobl eraill? Ac a ydy'r Prif Weinidog yn cytuno hefyd, o ran yr ochr ymwybyddiaeth, bod angen gwneud llawer mwy i fuddsoddi mewn addysg iechyd meddwl ar gyfer pobl ifanc er mwyn gwneud y gwaith yna o godi ymwybyddiaeth?
English: There is a counsellor in every secondary school in order to assist, of course, but some young people could do with more support. That is why we've invested £8 million per annum into CAMHS. So, if we look at the Betsi Cadwaladr area, including Ynys Môn, of course, we know that the number awaiting an assessment has gone down from 669 to 90 in a year, a reduction of 86 per cent, and that is what the investment has given us.
Welsh: Mae yna ymgynghorydd ym mhob ysgol uwchradd, wrth gwrs, er mwyn helpu, ond, i rai pobl ifanc, mae'n rhaid cael mwy o gyngor, a dyna pam, wrth gwrs, rydym ni wedi buddsoddi £8 miliwn y flwyddyn mewn i CAMHS. Os edrychwn ni ar ardal Betsi Cadwaladr, gan gynnwys Ynys Môn, wrth gwrs, rydym ni'n gwybod bod y nifer a oedd yn aros am asesiad wedi mynd lawr o 669 i 90 mewn blwyddyn, felly lleihad o 86.5 y cant, a dyna, wrth gwrs, beth y mae'r buddsoddiad wedi'i wneud.
English: First Minister, the 'Making Sense' report was published in tandem with the Making Sense initiative, which is supported by the High Needs Collaborative and the Wales Observatory on Human Rights of Children and Young People. This report highlighted that, for many young people, support for the transition into adult services is non-existent. In fact, young people say that they are ill-prepared for the way that adult services operate, which is quite different to the way that CAMHS operates. It's a scenario borne out by many cases that have come to me in my own constituency of Carmarthen West and South Pembrokeshire. First Minister, can you clarify what the Welsh Government intends to do to ensure that that transition, which is a tricky time for children becoming young people and young people becoming adults in all sorts of different areas, from education through to health services, is particularly looked at and reviewed to help those who need the support of professionals, such as adult services and children and adolescent mental health?
Welsh: Prif Weinidog, cyhoeddwyd yr adroddiad 'Making Sense' ar y cyd â'r fenter Making Sense, a gefnogir gan yr High Needs Collaborative ac Arsyllfa Cymru ar Hawliau Dynol Plant a Phobl Ifanc. Amlygodd yr adroddiad hwn nad oes cymorth ar gyfer pontio i wasanaethau oedolion yn bodoli i lawer o bobl ifanc. Yn wir, mae pobl ifanc yn dweud eu bod wedi eu paratoi'n wael ar gyfer y ffordd y mae gwasanaethau i oedolion yn gweithredu, sy'n dra gwahanol i'r ffordd y mae CAMHS yn gweithredu. Mae'n sefyllfa a ategir gan nifer o achosion sydd wedi dod ataf i yn fy etholaeth fy hun, sef Gorllewin Caerfyrddin a De Sir Benfro. Prif Weinidog, a allwch chi egluro beth mae Llywodraeth Cymru yn bwriadu ei wneud i sicrhau bod y cyfnod pontio, sydd yn amser anodd i blant sy'n dod yn bobl ifanc a phobl ifanc sy'n dod yn oedolion mewn pob math o wahanol feysydd, o addysg hyd at wasanaethau iechyd, yn cael ystyriaeth benodol ac yn cael ei adolygu i helpu'r rheini sydd angen cymorth gweithwyr proffesiynol, fel gwasanaethau i oedolion ac iechyd meddwl plant a'r glasoed?
English: Yes, that transition is important, but we have ensured that the funding has been made available for third sector partners to ensure that young people with the most severe mental illnesses are supported into social, education, and employment opportunities. But, of course, with regard to the extra CAMHS funding, what that is designed to do, of course, is make sure that young people get the help that they need at the time they need it, so they don't have to rely - some will of course, but they don't have to rely on adult mental health services in the future.
Welsh: Ydy, mae'r cyfnod pontio hwnnw'n bwysig, ond rydym ni wedi sicrhau bod yr arian wedi ei roi ar gael ar gyfer partneriaid trydydd sector i sicrhau bod pobl â'r salwch meddwl mwyaf difrifol yn cael eu cynorthwyo i mewn i gyfleoedd cymdeithasol, addysg a chyflogaeth. Ond, wrth gwrs, o ran y cyllid CAMHS ychwanegol, yr hyn y mae hwnnw wedi ei gynllunio i'w wneud, wrth gwrs, yw gwneud yn siŵr bod pobl ifanc yn cael y cymorth sydd ei angen arnynt ar yr adeg y maen nhw ei angen, fel nad oes rhaid iddyn nhw ddibynnu - bydd rhai wrth gwrs, ond ni fydd yn rhaid iddyn nhw ddibynnu ar wasanaethau iechyd meddwl i oedolion yn y dyfodol.
English: My priority is to provide the people of Pembrokeshire with health services that deliver the best possible outcomes for patients.
Welsh: Fy mlaenoriaeth i yw gwneud yn siŵr bod pobl sir Benfro yn cael gwasanaethau iechyd sydd yn rhoi'r canlyniadau gorau posibl i gleifion.